Bad

Bad (בעברית: רע) הוא אלבום האולפן השביעי של הזמר והיוצר מייקל ג'קסון שיצא בשנת 1987. האלבום מיצב את ג'קסון כאחד האמנים המובילים של שנות השמונים כאשר נמכר בלמעלה מ-32 מיליון עותקים ברחבי העולם. Bad היה מועמד לשישה פרסי גראמי וזכה בשניים. זהו האלבום הראשון שחמישה משיריו כיכבו במקום הראשון של מצעד הבילבורד האמריקאי. למרות הצלחתו הגדולה, האלבום לא הצליח לשחזר את הצלחת אלבומו הקודם של ג'קסון, Thriller. Bad הוא אלבום האולפן הראשון שג'קסון הוציא לאור לאחר עזיבת חמישיית הג'קסונים, וכ-5 שנים לאחר אלבומו הקודם, Thriller. הוא האלבום השלישי והאחרון שהפיק קווינסי ג'ונס, כאשר ג'קסון היה שותף להפקתו. במקור, ג'קסון התכוון להוציא אלבום משולש ולצורך כך כתב בסביבות 60 שירים, אך ג'ונס שכנע אותו להוציא אלבום שכולל 10 שירים בלבד. השיר "Leave Me Alone" צורף כבונוס בגרסת התקליטור ולאחר מכן אף יצא כסינגל. ג'קסון כתב את המילים לתשעה מתוך אחד עשר השירים שבאלבום. ג'קסון החל בהקלטת גרסאות דמו לשירים כבר במהלך שנת 1984, לאחר סיום סיבוב ההופעות "Victory" בו לקח חלק יחד עם "הג'קסונים". העבודה על האלבום החלה בנובמבר 1986 וההקלטות התבצעו בין ה-5 בינואר ל-9 ביולי 1987. האלבום יצא למכירה ב-31 באוגוסט אותה שנה. כ-4 שבועות לאחר יציאת האלבום, ב-26 בספטמבר, הגיע האלבום לראש מצעד ה-בילבורד200, בו שהה 6 שבועות רצופים. האלבום היה הראשון שחמישה משיריו ("I Just Can't Stop Loving You", "Bad", "The Way You Make Me Feel", "Man in the Mirror", "Dirty Diana") הגיעו למקום הראשון במצעד הבילבורד 100. האלבום היחיד שהגיע להישג זהה היה האלבום "Teenage Dream" של הזמרת קייטי פרי. בפברואר 2012 הוכרז במצעד הבריטי הרשמי ש-"Bad" נמצא במקום התשיעי בכל הזמנים ברשימת האלבומים שנמכרו בבריטניה עם מכירות של כ-3.96 מיליון עותקים. בנוסף לכך, הפך לאלבום הנמכר ביותר במדינה בשנת 1987. ערך מורחב – Bad (מסע ההופעות) בעקבות הוצאת האלבום יצא מייקל ג'קסון למסע הופעות, הראשון שלו כזמר סולו. מסע ההופעות החל ב-12 בדצמבר בטוקיו, יפן ובמהלכו הופיע ג'קסון 123 הופעות ב-15 מדינות שונות בפני קהל של כ-4.4 מיליון צופים. ערך מורחב – Bad 25 בשנת 2012 יצא האלבום "Bad" בהוצאה מחודשת לציון 25 שנים להוצאת האלבום. בנוסף לאלבום המקורי נוסף גם אלבום הכולל שירים והקלטות דמו שהוקלטו על ידי ג'קסון בתקופת העבודה על האלבום המקורי, אך לא זכו להכלל בו בסופו של דבר ורמיקסים מאוחרים שנעשו לשיר הנושא. האלבום יצא גם במהדורה מורחבת (Deluxe Edition) שכללה 4 דיסקים - בנוסף לשני הדיסקים במהדורה הרגילה נוספה גם הקלטה של ההופעה שהוקלטה באצטדיון ומבלי ב-16 ביוני 1987 ו-DVD הכולל את ההופעה מצולמת. בנוסף, לגרסאות אלו יצאו גרסאות מקומיות הכוללות שילובים של דיסקים אלו. מקור: מידע על האלבום Bad באתר MusicBrainz מידע על האלבום Bad באתר AllMusic האלבום Bad באתר Discogs האלבום Bad באתר ספוטיפיי האלבום Bad באתר יוטיוב נדב מנוחין‏, "Bad" של מייקל ג'קסון חוגג 25: האלבום שהפך אותו למלך הפופ, באתר וואלה, 31 באוגוסט 2012 משה קוטנר, הסקס אפיל של מייקל ג'קסון עדיין עובד, באתר הארץ, 4 בנובמבר 2012 Michael Jackson's Life & Legacy: The Eccentric King Of Pop (1986-1999), באתר VH1 על פי המופיע בחוברת המצורפת לאלבום מצעד ה-Billboard200 26 בספטמבר 1987 Dan Lane Adele overtakes Michael Jackson in all-time biggest selling albums cha, 28 בפברואר 2012 מידע על Thriller במצעד הבילבורד, allmusic.com, ארכיון מידע על Thriller במצעד הבריטי מידע על Bad, באתר המצעד האוסטרי, ארכיון מידע על Bad, באתר המצעד האיטלקי, ארכיון מידע על Bad, באתר המצעד הגרמני מידע על Bad, באתר המצעד הנורווגי מידע על Bad, באתר המצעד של ניו זילנד מידע על Bad, באתר המצעד הספרדי מידע על Bad, באתר המצעד הצרפתי, ארכיון מידע על Bad, באתר המצעד השוודי זוכי פרסי גראמי ה-30 - 1988 זוכי פרסי גראמי ה-31 - 1989 זוכי פרסי גראמי ה-32 - 1990